## Rješenje kojim se nalaže da u roku 60 dana od dostave ovog rješenja Središnjoj depozitarnoj agenciji d.d., Zagreb radi dematerijalizacije, dostavi podatke o vrijednosnim papirima i njihovim vlasnicima

### NN 144/2004 (18.10.2004.), Rješenje kojim se nalaže da u roku 60 dana od dostave ovog rješenja Središnjoj depozitarnoj agenciji d.d., Zagreb radi dematerijalizacije, dostavi podatke o vrijednosnim papirima i njihovim vlasnicima

# KOMISIJA ZA VRIJEDNOSNE PAPIRE REPUBLIKE HRVATSKE

2536

Na teme­lju
odredbi članka 15. stavak 2. i 3. Zakona o tržištu vrijednosnih papira
(»Narodne novine« br. 84/02), Komisija za vrijednosne papire Republike
Hrvatske, u predmetu utvrđiva­nja postoja­nja obveze uvršte­nja u kotaciju
javnih dioničkih društava, za društvo Hoteli Srebreno d.d., Srebreno, Srebreno
bb na sjednici održanoj 5. listopada 2004., donijela je

## RJEŠENJE

1. Nalaže se društvu Hoteli Srebreno d.d., Srebreno,
MBS: 090000042, da u roku 60 dana od dostave ovog rješe­nja, Središ­njoj
depozitarnoj agenciji d.d. Zagreb, radi dematerijalizacije, dostavi podatke o
vrijednosnim papirima i njihovim vlasnicima iz k­njiga dionica ili re­gistra
izdavate­lja, te da Komisiji za vrijednosne papire Republike Hrvatske dostavi
dokaz o uči­njenom.

2. Nalaže se društvu Hoteli Srebreno d.d., Srebreno,
da u roku 30 dana od izvrše­nja obveze iz točke 1. ovog Rješe­nje, uvrsti svoje
dionice u kotaciju javnih dioničkih društava burze, te da Komisiji za
vrijednosne papire Republike Hrvatske dostavi dokaz o uči­njenom.

3. Ovo
rješe­nje objavit će se u »Narodnim novinama«.

```
Obrazloženje
```

Komisija
za vrijednosne papire Republike Hrvatske (da­lje: Komisija) provela je sukladno
odredbama članka 12. stavka 3. Zakona o tržištu vrijednosnih papira (da­lje:
Zakon), nadzor nad ispu­nje­njem obveze uvršte­nja dionica društva Hoteli
Srebreno d.d., Srebreno (da­lje: Izdavate­lj) u kotaciju javnih dioničkih društava
burze.

Sukladno odredbi članka 114. stavak 1. Zakona, javnim
dio­ničkim društvom smatra se dioničko društvo koje izdaje dionice javnom
ponudom (točka 1.) ili ima više od 100 dioničara i teme­ljni kapital koji
iznosi najma­nje 30.000.000,00 kuna (točka 2). Da bi se dioničko društvo u
smislu Zakona smatralo javnim dioničkim društvom i kao takvo bilo dužno ispu­njavati
sve zakonske obveze, dovo­ljno je da je ispu­njen samo jedan od dva navedena
kriterija.

Na dan stupa­nja na snagu Zakona (25. srp­nja 2002.
godine) Izdavate­lj je imao 173 dioničara tj. više od 100 dioničara a teme­lj­ni
kapital iznosio je 48.200.000,00 kuna tj. više od 30.000.000,00 kuna (članak
114. st. 1. t. 1. Zakona).

Odredbom članka 161. Zakona, propisana je obveza dio­ni­čkim
društvima koja su do dana stupa­nja na snagu Zakona ispu­njavala najma­nje
jedan od kriterija iz članka 114. stavak 1. Zakona, da u roku godine dana od
dana stupa­nja na snagu Zakona (tj. do 15. srp­nja 2003. godine) uvrste svoje
dionice u kotaciju javnih dioničkih društava burze ili uređenog javnog tržišta.

Obveza izdavate­lja, sadržana u točki 1. ovog Rješe­nja
proizlazi iz članka 159. stavak 2. Zakona. Navedeni članak predviđa da su dionička
društva koja se u smislu Zakona smatraju javnim dioničkim društvima, obvezna
radi dematerijalizacije u rokovima i na način koji propiše Središ­nja depozitarna
agencija, a odobrava Komisija, dostaviti Središ­njoj depozitarnoj agenciji
podatke o vrijednosnim papirima i ­njihovim vlasnicima iz k­njiga dionica ili
re­gistra izdavate­lja radi dematerijalizacije.

Izdavate­lj nije u zakonskom roku, dakle do 25. srp­nja
2003. godine a niti naknadno, podnio Komisiji zahtjev za odobre­nje objav­ljiva­nja
skraćenog prospekta, iz članka 114. stavak 3. Zakona niti je dostavio Središ­njoj
depozitarnoj agenciji podatke o vrijednosnim papirima i ­njihovim vlasnicima iz
k­njiga dionica ili re­gistra izdavate­lja radi dematerijalizacije.

U postupku koji je prethodio donoše­nju ovog Rješe­nja,
17. prosinca 2003. godine od Izdavate­lja je od strane Komisije zatraženo očitova­nje
o razlozima neuvršte­nja u kotaciju javnih dioničkih društava.

Izdavate­lj u svom dopisu od 29. prosinca 2003.
godine navodi da nije mogao uvrstiti dionice u kotaciju javnih dioničkih društava
burze jer ne ispu­njava uvjete i to iz razloga da je izvršena rezervacija nad
127.140 dionica nominalne vrijednosti od 12. 714.000,00 kn do rješe­nja
imovinskopravnih odnosa te da je člankom 14. Statuta Društva određeno da se
dionice prenose na teme­lju prethodne suglasnosti Nadzornog odbora Društva.

Od strane izdavate­lja navedeni razlozi ne predstav­ljaju
razlog za izuzeće od primjene članka 161. Zakona.

Slijedom navedenog, a sukladno odredbama članka 15.
stav­ka 2. i 3. Zakona o tržištu vrijednosnih papira, kojima je propisano da će
u slučaju utvrđenih nedostataka i nepravilnosti Komisija rješe­njem naložiti
poduzima­nje rad­nji koje pridonose uspostav­lja­nju zakonitosti i usklađiva­nju
rada sa zakonima i drugim propisima, odnosno izreći mjeru propisanu ovim
Zakonom, va­ljalo je riješiti kao u točki I. i II. izreke rješe­nja.

Sukladno odredbama članka 8. stavka 4. Zakona, ovo
rješe­nje objavit će se u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije dopuštena, ali se
protiv istog može pokrenuti upravni spor podnoše­njem tužbe Upravnom sudu
Republike Hrvatske u roku 30 dana od dana primitka ovog rješe­nja.

Klasa: UP/I-041-02/041-01/11
Urbroj: 567-04/04-4
Zagreb, 5. listopada 2004.

Predsjednik Komisije
**Mi­ljenko Fičor,** v. r.

Rješenje, NN 144/2004-2536